Kurt Darren oor Bieber, Londen, dans en Dankfees...
deur Conrad Brand
Kurt Darren of ‘The Big KD’ soos sy aanhangers hom noem, tree Saterdag 9 June 2012 by die SA Dankfees in Kent op. Ek het met Kurt gesels oor sy kuiertjie in die VK.
Waarna sien jy die meeste uit by die Dankfees? Vetkoek, pannekoek of potjiekos?
Ek sien vreeslik uit om met die mense te gesels en al hulle vrae te beantwoord. Dan natuurlik ook die vertoning in die aand. Die Band het nie saamgekom nie, dis net ek alleen. Ek beplan ook om twee van my nuwe liedjies sing, diÃ© sal eers Augustus 2012 beskikbaar wees as my nuwe CD vrygestel word. Ons gaan sing en dans tot ons klaar is.
Gaan daar ‘n geleentheid wees om van jou CD’s te koop by die Dankfees?
Ek weet nie of mens soveel mag saambring nie, maar ek sal ‘n paar saambring.
Ek het Kurt toe aangemoedig om daai CD’s (Klippies in my geval) heel onder in sy tas te sit. Daar waar dit veilig is en niemand daarna sal vra nie. Laat jou tas sommer bubblewrap, net om seker te maak.
Vir hoe lank is jy hier in Engeland? Is jy op toer?
Ongelukkig is ek net hier vir ‘n paar dae, want ek is besig met ‘n Suid-Afrikaanse en Namibiese toer. Ek het laasjaar redelik getoer in Amerika, AustraliÃ«, Nieu Zeeland, ook by die Cannes Fees in Frankryk.
Waarna sien jy die meeste uit om te doen tydens jou besoek?
Ek is mal oor Londen, dit is ‘n cosmopolitan city en hou daarvan om na shows te gaan kyk. Met my vorige besoek het ons Stonehenge en Bath gaan sien. Ek hou daarvan om by goeie restuarante, goeie kos te geniet.
As jy na die teater gaan, wat is jou gunsteling vertoning?
Een van my gunsteling vertonings was Cirque du Soleil wat ek in Las Vegas gesien het. Ek geniet ook comedy.
Wat sal jy verkies en in wat se orde? Opera, Musicals, Ballet, Drama?
Musicals, Drama, Opera, Ballet.
Het jy vriende hier wat jy tydens jou besoek sal sien?
Ja, Etienne Jordaan en sy vrou Roelien is goeie vriende. Hulle het ‘n baba wat ek nog nie te siene gekry het nie. Ek sien daarna uit om saam met Etienne ‘n bier op die baba te gaan drink.
MUSIEK EN LEWE
Kan jy die eerste keer onthou wat jy opgetree het?
My eerste liedjie wat ek voor mense opgevoer het was ‘Jerusalem’ en ‘The green green grass of home’ onder my moeder se begeleiding. Ek was sewe. Mense wou hÃª ek moes Country sing, maar ek sing toe balades en eers later het ek my eie liedjies begin skryf. Dans liedjies, waarvoor ek nou meestal bekend is. Ek sal egter altyd ‘n balade soos ‘Hemel op Tafelberg’ tussen my dansnommers hÃª, dit is belangrik.
As jy iets in jou verlede kon verander, wat sou dit wees?
Om miskien vroer my eie liedjies te begin skryf het, maar die lewe volg paaie en miskien sou dinge dan nie so uitgewerk het soos nou nie. Ek is baie gelukkig en sou nie veel anders as dit wou verander nie.
Wat was die eerste ryding wat jy gekoop het toe sukses jou in die oÃ« staar?
Ek is nie vreeslik ingestel op voertuie nie. My eerste kar was ‘n baba-blou Opel Monza. Ek hou van ‘n goeie, gemaklike en veilige voertuig en ry tans ‘n BMW 650. Ek het eerder in eiendomme belÃª en hoop maar dat dit eendag sal betaal.
Waarna luister jy nou op jou iPod?
Ek doen baie shows so as ek kan, laat ek my ore rus, maar as ek luister, luister ek graag na David Grey, Coldplay, Michael Buble of Laurika Rauch.
Wie is jou gunsteling Suid-Afrikaanse kunstenaar?
Laurika Rauch, Parlotones and Gian Groen.
Wie is jou gunsteling international kunstenaar?
Elton John en Michael Buble.
CSI en dan iets wat ek met my vorige besoek hier gesien het en moet saamvat huis-toe, Mrs Brown’s Boys.
Wat was jou laaste Twiet?
Ek het mos begin helikopter vlieg en het nog nege vlugte uit vyftig oor om te voltooi. My vriende was almal weg om te gaan vlieg oor die naweek, so my laaste tweet was â€œWens was saam met ATS familie, maar ek moet werk”
Ek sien jy en Justin Bieber hang nou uit? Ek reken hy het jou styl gesteel?
(Lag lekker) Nee ons hang nie uit nie. Justin was by die Kruger Wildtuin en tydens oggendete het daar blykbaar ‘n liedjie van my op die tv gespeel. ‘n Bietjie later loop ons toe mekaar by die lughawe raak en Justin was in ekstase om te sÃª dat hy my vroer op die tv gesien het.
Wat inspireer jou danspassies?
(Kurt lag sommer lekker) Nee man! My vriende lag almal vir my danspassies en ek sien dat ander SA kunstenaars my nou namaak om die gek te skeer. Ek het aan die begin net gesit en my balades gesing, maar toe ek my eie liedjies begin skryf, het ek begin dans. Ek kan nie regtig dans nie, ek skud skud maar rond…
Baie Suid-Afrikaners in Engeland dink daaraan om terug te keer na SA. Wat sal jou eerlike raad wees as ‘n vriend jou vra?
SA se infrastruktuur is 100% reg. Ek en ander is ook bly om te sien dat die ANC sy eie mense klap as hul kwaad doen, hulle wil ook die land reg hÃª. Daar is baie young professionals of soos hulle ook genoem word, Black Diamonds, wat fantasties doen en ons land se sake op hul hart dra. SA is baie beter as in daai begin-dae. Die land het nie ineengestort soos baie geglo het nie. It’s not a black or white thing, but an SA thing.
Wat is jou opinie van die â€œZuma Spear”?
Om eerlik te wees sou ek ook, as iemand sonder toestemming my so uitbeeld, baie kwaad en verontreg wees. Dit is ons President en al stem jy dalk nie met als saam wat hy doen nie, moet jy erken dat hy nie sleg doen nie. Mens moet respek hÃª vir ander, as persoon. Ek verpes mense wat ons mense, taal en kultuur afkraak en ek praat nie van kleur of ras nie, ons as Suid-Afrikaners.
Wat hou die toekoms vir Kurt Darren in?
Ek wil aanhou die lewe geniet. Ek is laasjaar met die mooiste vrou in Suid-Afrika getroud en is baie gelukkig. Ek het ‘n platemaatskappy oopgemaak en wil voortgaan om my eie liedjies te skryf en videos te skiet. Ek sal graag wil aanhou doen wat ek tans doen , vir solank as wat ek gesond is en energie daarvoor het.
Wat is op jou Emmer-lyse (Bucketlist)?
Ek wou nog altyd ‘n game farm hÃª of wildbewaarder word. Wel, ek het nou die game farm, maar wil dit nog in ‘n Big 5 game lodge verander. Ek wil ook graag Rio sien en die Bora Bora eilande. Ek wil ook graag in die West End opvoer, dalk in ‘n Suid-Afrikaanse produksie.
Ons sien uit om jou op die Hop Farm te sien en onthou, bring maar ‘n keppie saam, dit gaan lekker warm wees!
Ek hoop so! Vra asseblief vir die mense om my te kontak op Twitter @Kurt Official of op Facebook oor wat se liedjies hulle graag wil hoor by die Dankfees.
Kurt Darren en Pieter Smit tree Saterdag 9 Junie om 19:00 by die Dankfees op.
Inligting en kaartjies: www.sagemeente.com/dankfees
Tags: DankfeesKurt DarrenSouth Africans in the UK